Ζαν Γκαμπέν

Βιογραφία και Καριέρα

Γεννημένος στο Παρίσι από την Μαντλίν Πετί και τον Φερνινάντ Μονκορζέ, εγκατέλειψε από νωρίς το σχολείο και δούλεψε ως εργάτης, μέχρι την ηλικία των 19, όταν εισήλθε στη σόου μπίζνες με ένα μικρό ρόλο σε παραγωγή του  Φολί Μπερζέρ.
Συνέχισε να παίζει διαφόρους δευτερεύοντες ρόλους σε μιούζικ χόλς και οπερέτες μέχρι που ξεκίνησε να
εμφανίζεται στο Μουλέν Ρούζ. Εκεί το ταλέντο του άρχισε να αναγνωρίζεται και να δέχεται προτάσεις για
σημαντικότερους ρόλους για να συμμετάσχει τελικά σε δυο βωβές ταινίες το 1928.
Από το 1930 και για τα επόμενα 4 χρόνια έπαιξε σε δεκάδες ομιλούσες ταινίες και ο ρόλος του στην ταινία Λα Μπαντέρα (1936) τον καθιέρωσε ως σταρ, και την επόμενη χρονιά, σε σκηνοθεσία και πάλι του Ντουβιβιέ, στην ταινία Πέπε λε Μόκο χάρισε στον Γκαμπέν διεθνή αναγνώριση.
Ακολούθησε η ταινία του Ζαν Ρενουάρ (Η Μεγάλη χιμαίρα), η οποία είχε αναπάντεχη επιτυχία στη Νέα Υόρκη όπου
προβαλλόταν στο New York City theatre για έξι μήνες!
Ο Ζαν Γκαμπέν πήρε διαζύγιο από τη δεύτερη γυναίκα του το 1939. Ξεκίνησε τη συνεργασία του με τον
Μαρσελ Καρνέ στην ταινία (Το Λιμάνι των Αποκλήρων).
Οι προτάσεις από το Χόλλυγουντ ήταν καταιγιστικές, άλλα ο Γκαμπέν τις απέρριπτε όλες για ένα διάστημα μέχρι που ξέσπασε ο Β’ Παγκόσμιος Πόλεμος και τελικά το 1940 στην διάρκεια της γερμανικής κατοχής έφυγε στις ΗΠΑ.  Έως το 1948 είχε έναν θυελλώδη δεσμό με την Μάρλεν Ντίτριχ. Λόγω της προσωπικότητάς του, η καριέρα  του στο Χόλυγουντ ήταν σύντομη. 
Κατά τη διάρκεια της συνεργασίας του με την RKO Pictures την τελευταία στιγμή απαίτησε να δοθεί ο συμπρωταγωνιστικός ρόλος στην Ντίτριχ αλλά το Στούντιο αρνήθηκε. 
Εκείνος ήταν αμετακίνητος στην απαίτηση 
του, η ταινία αναβλήθηκε και ο Γκαμπέν απολύθηκε. 
Απτόητος, ο Ζαν Γκαμπέν εντάχθηκε στις Ελεύθερες γαλλικές δυνάμεις του Στρατηγού Σαρλ ντε Γκολ και πολέμησε με τους Συμμάχους  στη Βόρεια Αφρική. 
Επέστρεψε με τις υπόλοιπες στρατιωτικές δυνάμεις στο απελευθερωμένο πια Παρίσι. 
Το 1946, ο Mαρσέλ Καρνέ του πρότεινε να πρωταγωνιστήσει στην ταινία, Les Portes de la Nuit, αλλά η συμπεριφορά του τον οδήγησε  και πάλι στην απόλυση. Το 1947, μετα από ρόλους σε ταινίες χωρίς ιδιαίτερη εισπρακτική επιτυχία, ο Γκαμπέν επανήλθε στο προσκήνιο, με την ταινία The  Walls of Malapaga (1949) του Ρενέ Κλεμάν που κέρδισε το Όσκαρ Καλύτερης Ξενόγλωσσης Ταινίας το 1951, όμως παρά την αναγνώριση αυτή, η ταινία δεν πήγε καλά στο γαλλικό box  office. 
Η καριέρα του Γκαμπέν φαινόταν να παρουσιάζει μια καμπή. 
Ωστόσο, έκανε μια επιστροφή το 1954 με την ταινία [[Touchez pas au Grisbi σε σκηνοθεσία του  Ζακ Μπέκερ, όπου ο ρόλος του κέρδισε τον έπαινο των κριτικών και η ταινία ήταν μια  πολύ κερδοφόρα διεθνής επιτυχία. 
Αργότερα, συνεργάστηκε και πάλι με τον Ζαν Ρενουάρ στο French Cancan. 
Κατά τα επόμενα είκοσι χρόνια, ο Γκαμπέν εμφανίστηκε σε  περισσότερες από 50 ταινίες, που ως επί το πλείστον γνώρισαν εμπορική επιτυχία, αγαπηθήκαν από το κοινό και  απέσπασαν πολύ καλές κριτικές. Το 1963 μαζί με τον επίσης Γάλλο ηθοποιό Φερναντέλ δημιούργησαν την δική τους εταιρεία παραγωγής Gafer Films. Ανάμεσα στους συμπρωταγωνιστές του περιλαμβάνονται ηγετικές φυσιογνωμίες του μεταπολεμικού κινηματογράφου, όπως η Μπριζίτ Μπαρντό, ο Αλέν Ντελόν, ο Ζαν Πολ Μπελμοντό και  ο Λουί ντε Φυνές. Η τελευταία ταινία του ήταν  το L'Anne Sainte  το 1976. 
Ο Ζαν Γκαμπέν πέθανε στις 15 Νοεμβρίου  1976 στο Παρίσι. 
Η σωρός του αποτεφρώθηκε με στρατιωτικές τιμές και οι στάχτες του σκορπίστηκαν στη θάλασσα.